1. ΝΟΜΟΣ 5681 της 7/12 Σεπτ. 1932 Περί κανονισμού των συντάξεων των υπό της Ελληνικής Εταιρείας Τηλεφώνων προσλαμβανομένων υπαλλήλων Τ.Τ.Τ. Άρθρ.1.-Η υπηρεσία του παρά τη Ελληνική Τηλεφωνική Εταιρεία προσληφθέντος ή προσλαμβανομένου προσωπικού της Υπηρεσίας Τ.Τ.Τ. παντός βαθμού κατά τας διατάξεις του άρθρ. 30 της συμβάσεως της κυρωθείσης δια του Νόμ. 4547 «περί κυρώσεως συμβάσεως εκχωρήσεως προνομίων κατασκευής και εκμεταλλεύσεως της τηλεφωνικής συγκοινωνίας», θεωρείται ως συνέχεια της δημοσίας αυτού υπηρεσίας, του προσωπικού τούτου διατηρούντος τα δικαιώματα συντάξεως εκ του Δημοσίου Ταμείου και συμμετοχής εις το Μετοχικόν Ταμείον Πολιτικών Υπαλλήλων και Ταμείον Αρωγής Τ.Τ.Τ. επί τη βάσει των οικείων νόμων, της τυχόν απολύσεως αυτού παρά της Ελληνικής Τηλεφωνικής Εταιρείας θεωρημένης ως γενομένης λόγω καταργήσεως θέσεως, πλην των περιπτώσεων της κατά τους κειμένους νόμους περί συντάξεων επερχομένης απωλείας ή αναστολής του δικαιώματος λήψεως της συντάξεως. Βλ. και άρθρ. 5 Ν.Δ. 3055/1954 (ανωτ.  σελ. 88) Άρθρ.2.-Προς υπολογισμόν της συντάξεως το προσωπικόν τούτο θέλει καταταχθή δια Δ/τος εφ’ άπαξ εκδοθησομένου τη προτάσει των Υπουργών Οικονομικών και Συγκοινωνίας και μετά γνώμην  επιτροπής απαρτιζομένης εξ ενός Συμβούλου  του Ελεγκτικού Συνεδρίου ως Προέδρου,  υποδεικνυομένου υπό του Σώματος, εξ ενός  ανωτέρου υπαλλήλου της Γενικής Διευθύνσεως  Δημοσίου Λογιστικού, διοριζομένου παρά  του Υπουργού των Οικονομικών, εξ ενός  ανωτέρου υπαλλήλου της Διευθύνσεως Τ.Τ.Τ. ουχί  εκ των υπηρετούντων ήδη παρά τη Ελληνική  Εταιρεία Τηλεφώνων, διοριζομένου παρά του  Υπουργού της Συγκοινωνίας, αναλόγως του  λαμβανομένου παρά της Εταιρείας μισθού  εις βαθμούς αντιστοίχους των προβλεπομένων υπό των οργανικών νόμων της Τ.Τ.Τ. Υπηρεσίας, μη επιτρεπομένης της κατατάξεως αυτού εις οργανικάς θέσεις ανωτέρας των υπό των οργανικών νόμων της Τ.Τ.Τ. Υπηρεσίας προβλεπομένων δι’ εκάστην κατηγορίαν και ουχί ανωτέρας του Υπουργικού Διευθυντού Α΄ τάξεως. Επί τη βάσει δε της γενομένης κατατάξεως κανονίζεται η εις τούτο ανήκουσα σύνταξις κατά τας ισχυούσας εκάστοτε περί απονομής συντάξεως ένεκα πολιτικής υπηρεσίας διατάξεις. Άρθρ.3.-Εν περιπτώσει απονομής συντάξεως εις το κατά το άρθρ. 1 του παρόντος προσωπικόν παρά της Ελληνικής Εταιρείας Τηλεφώνων εάν η σύνταξις αύτη είναι ίση ή ανωτέρα της εκ του Δημοσίου Ταμείου λαμβανομένης παύει η παρά του Δημοσίου ταμείου λήψις συντάξεως. Εάν η υπό της Εταιρείας χορηγουμένη σύνταξις είναι κατωτέρα της παρά του Δημοσίου χορηγουμένης τοιαύτης εκ της συντάξεως της χορηγουμένης παρά του Δημοσίου εκπίπτει το ποσόν της συντάξεως της χορηγουμένης παρά της Εταιρείας. Άρθρ.4.-Η κατά το άρθρ. 2 κατάταξις δεν έχει εφαρμογήν δια τους εκ της Τ.Τ.Τ. υπαλλήλους της Ελληνικής Εταιρείας Τηλεφώνων τους εξερχομένους οπωσδήποτε της υπηρεσίας εντός διετίας από της ισχύος του παρόντος ων η σύνταξις κανονίζεται βάσει του βαθμού του αμέσως κατ’ αρχαιότητα νεωτέρου των υπαλλήλων του παραμένοντος εις την Τ.Τ.Τ. Υπηρεσίαν. Άρθρ.5.-Η Υπηρεσία του παρά της Ελληνικής Εταιρείας Τηλεφώνων χρησιμοποιηθέντος προσωπικού της Τ.Τ.Τ. Υπηρεσίας θεωρείται ως δημοσία υπηρεσία. Οι απολυθέντες ή απολυθησόμενοι εκ του προσωπικού τούτου θεωρούνται ως απολυόμενοι λόγω καταργήσεως θέσεως. Άρθρ.6.-Δια Δ/τος προκαλουμένου παρά των επί των Οικονομικών και της Συγκοινωνίας Υπουργών αι οργανικαί θέσεις της Τ.Τ.Τ. Υπηρεσίας μειούνται εκάστοτε κατ’ αριθμόν ούτινος η εις αρχικούς μισθούς δαπάνη ισούται με την εις αρχικούς  μισθούς δαπάνην των οργανικών θέσεων των   Σελ. 91 Συντάξεις Υπαλλήλων Τ.Τ.Τ. 29.Β.β.1 προσλαμβανομένων υπό της Ελληνικής Εταιρείας Τηλεφώνων, ή των χρησιμοποιηθέντων παρ’ αυτής και απολυθέντων μετά την υπό της Εταιρείας χρησιμοποίησίν των.